Scossas da muaglia vegnan chatschadas sin l'entir mund d'ina pastgira a l'autra. Nagin na fa questa lavur en in moda pli premurusa, pli pittoresca e cunzunt pli musicala ch'il persunal d'alp da l'Appenzell. E las dunnas? Per las festas religiusas supremas dals mais da stad na sa vestgescha nagin en moda uschè exquisita ed uschè custaivla sco las abitantas dal chantun Appenzell dadens. Lur costum vala per il pli ritg ed il pli viv da l'entira naziun.  Tgi che n'ha interess ni per vatgas ni per costums, visita il museum Liner, che ha chattà suttetg en in giuvel d'architectura da Gigon/Gujer, lascha girar sasez sin la rudella da Roman Signer u sa tschenta vi d'ina maisa d'aua